**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIE INIȚIALĂ**

**din 30 AUGUST 2024**

Urmare solicitării de emitere a avizului de mediu depuse de **COMUNA BUDACU DE JOS,** cu sediul în localitatea Budacu de Jos, str. Principală, nr. 246, comuna Budacu de Jos, județul Bistrița-Năsăud, **prin OCOLUL SILVIC DEALU NEGRU**, pentru: ***”Amenajamentul fondului forestier proprietate publică și privată aparținând comunei Budacu de Jos, UP I Budacu de Jos”****,* amplasat pe raza U.A.T.-urilor Budacu de Jos, Cetate, Dumitrița, Bistrița, Bistriţa Bârgăului, Mărişelu, județul Bistriţa-Năsăud, solicitare înregistrată la Agenţia pentru Protecţia Mediului Bistriţa-Năsăud cu nr. 5723/28.04.2023, cu ultima completare la nr. 9973/19.08.2024, în baza:

* H.G. nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;
* O.U.G. nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;
* H.G. nr. 1076/2004 privind stabilirea procedurii de realizare a evaluării de mediu pentru planuri şi programe;
* H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice;
* O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările şi completările ulterioare;
* Ordinul MMAP nr. 46/2016 - instituirea regimului de arie naturală protejată şi declararea siturilor de importanţă comunitară ca parte integrantă a reţelei ecologice europene Natura 2000 în România;
* Hotărârea Guvernului nr. 685/2022 privind instituirea regimului de arie naturală protejată şi declararea ariilor speciale de conservare ca parte integrantă a reţelei ecologice europene Natura 2000 în România;

**AGENȚIA PENTRU PROTECȚIA MEDIULUI BISTRIȚA-NĂSĂUD,**

* în urma parcurgerii etapei de încadrare, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, de către Agenția pentru Protecția Mediului Bistrița-Năsăud,
* urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 28.08.2024,
* în conformitate cu prevederile *H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice*,*Anexa Nr. 1 Criterii de evaluare pentru etapa de încadrare în procedura de evaluare adecvată pentru amenajamentele silvice menţionate la art. 6 alin. (2) din Hotărârea Guvernului nr. 236/2023 și* cu prevederile Anexei 1 – Criterii pentru determinarea efectelor semnificative potențiale asupra mediului din *H.G. nr. 1076/2004 privind stabilirea procedurii de realizare a evaluării de mediu pentru planuri şi programe*;
* urmare a informării publicului prin anunţuri repetate şi în lipsa oricărui comentariu din partea publicului,

**decide că planul:**

***"Amenajamentul fondului forestier proprietate publică și privată aparținând comunei Budacu de Jos, UP I Budacu de Jos "***

**titular: COMUNA BUDACU DE JOS,** cu sediul în localitatea Budacu de Jos, str. Principală, nr. 246, comuna Budacu de Jos, județul Bistrița-Năsăud**,**

**prin OCOLUL SILVIC DEALU NEGRU,** cu sediul în localitatea Orheiu Bistriței, nr. 25, comuna Cetate, județul Bistrița-Năsăud.

în scopul aprobării: amenajamentului silvic

***necesită evaluare de mediu și necesită evaluare adecvată urmând a fi supus procedurii de adoptare cu aviz de mediu.***

Motivele care au stat la baza luării deciziei etapei de încadrare sunt:

1. Planul intră sub incidenţa art. 28 al OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin Legea nr. 49/2011, cu modificările și completările ulterioare,
2. Planul intră sub incidenţa H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice, încadrându-se la:
   * Art. 6. – alin. (2) „*Toate amenajamentele silvice care nu sunt vizate conform* [*alin. (1)*](http://lege5.ro/App/Document/geztkmbwgmztk/hotararea-nr-236-2023-pentru-aprobarea-metodologiei-de-derulare-a-procedurii-de-evaluare-de-mediu-pentru-amenajamentele-silvice?pid=522701709&d=2023-03-23#p-522701709) *se supun etapei de încadrare în procedura de evaluare adecvată*” și
   * Art. 6. alin (3) „*Pentru amenajamentele silvice ... prevăzute la alin. (2) pentru care autoritatea competentă pentru protecţia mediului decide în cadrul etapei de încadrare în procedura de evaluare adecvată că pot avea efecte semnificative asupra ariilor naturale protejate de interes comunitar se solicită elaborarea studiului de evaluare adecvată.”,*
   * Art. 6. alin. (6) *Se supun etapei de încadrare în procedura de evaluare de mediu, cu aplicarea criteriilor prevăzute în anexa* [*nr. 1*](http://lege5.ro/App/Document/guydenjz/hotararea-nr-1076-2004-privind-stabilirea-procedurii-de-realizare-a-evaluarii-de-mediu-pentru-planuri-si-programe?pid=13720294&d=2023-03-23#p-13720294) *la Hotărârea Guvernului nr. 1.076/2004, cu modificările ulterioare,* lit. c) *„amenajamentele silvice care se suprapun, parţial sau total, cu arii naturale protejate de interes naţional/internaţional sau care pot avea efecte, în mod direct sau indirect, asupra ariilor naturale protejate de interes naţional/internaţional situate în zona probabilă de influenţă a amenajamentului silvic ...”* și
   * Art. 6. alin (7) *„Pentru amenajamentele silvice pentru care este necesară elaborarea studiului de evaluare adecvată este necesară, în consecinţă, şi elaborarea raportului de mediu;*
3. suprafața fondului forestier 1310,26 ha se suprapune parțial cu:

- situl NATURA 2000 ROSCI 0051 Cușma (594,2 ha-35,26%).

*Amenajamentul silvic prevede:*

I. Prezentare generală

*Fondul forestier proprietate publică și privată al Comunei Budacu de Jos, județul Bistrița-Năsăud, a făcut parte, înainte de retrocedarea către actuali proprietari, din punct de vedere al administraţiei silvice de stat, conform actelor de proprietate, din cadrul Ocolul Silvic Bistrița (U.P. II, U.P. III, U.P. VI), a suprafeței de 502,1561 ha și de la Ocolul Silvic Livezile (U.P. III, U.P. IV, U.P. V), a suprafeței de 797,1 ha și din pășuni împădurite (11,0 ha).*

*Din punct de vedere administrativ teritorial, suprafața luată în studiu se află pe raza U.A.T. - urilor Budacu de Jos, Cetate, Dumitrița, Bistrița, Bistriţa Bârgăului, Mărişelu, județul Bistrița-Năsăud.*

*În prezent suprafața fondului forestier proprietate publică și privată aparținând Comunei Budacu de Jos din jud. Bistrița Năsăud, organizat în U.P. I Budacu de Jos, este administrată de 0.S. Dealul Negru.*

Repartizarea suprafeței conform limitelor actuale a unităților administrativ teritoriale

|  |  |  |
| --- | --- | --- |
| Unitatea teritorial administrativă | Parcele componente | Suprafața  [hectare] |
| Bistriţa | 3%, 8%-10%, 14%, 15%, 18%-20%, 22%-27%, 31%, 41% | 29,04 |
| Bistriţa Bârgăului | 50% | 0,65 |
| Budacu De Jos | 1, 2, 3%, 4-7, 8%-10%, 11-13, 14%, 15%, 16, 17, 18%-20%, 21, 22%-27%, 28-30, 31%, 32-37, 38%, 39, 40, 41% | 686,35 |
| Cetate | 42, 43, 44%-46% | 96,04 |
| Dumitriţa | 44%-46%, 47-49, 50%, 113-124 | 497,51 |
| Mărişelu | 38% | 0,67 |
| Total |  | 1310,26 |

*Accesul la fondul forestier se realizează pe drumuri forestiere și drumuri publice.*

***La actuala amenajare nu au fost propuse proiecte incluse în Anexa nr. 1 și Anexa nr. 2 a Legii nr. 292 din 3 decembrie 2018 privind evaluarea impactului anumitor proiecte publice și private asupra mediului, cu modificările și completările ulterioare.***

*Fondul forestier din cadrul UP I Budacu de Jos, se suprapune parțial cu:*

*- situl NATURA 2000 ROSCI 0051 Cușma (594,2 ha-35,26%).*

| Nr. crt. | Borna | Est (y) | Nord (x) | Parcele |
| --- | --- | --- | --- | --- |
| 1 | 181 | 459263 | 616956 | Parcelele 1–41 nu se suprapun cu arii protejate |
| 2 | 253bis | 458512 | 619196 |
| 3 | 250bis | 458498 | 619386 |
| 4 | 260 | 459299 | 620440 |
| 5 | 205 | 465203 | 625766 |
| 6 | 203bis | 465267 | 625809 |
| 7 | 225bis | 468143 | 625593 |
| 8 | 16bis | 465408 | 617387 |
| 9 | 183 | 462787 | 616277 |
| 10 | 79 | 482339 | 619979 | Parcelele 42–50, 113–124 se suprapun cu situl de importanță comunitară ROSCI 0051 Cușma, din rețeaua europeană Natura 2000, pe o suprafață de 594,20 hectare. |
| 11 | – | 482218 | 623755 |
| 12 | 102bis | 485689 | 624636 |
| 13 | 102 | 485815 | 624557 |
| 14 | 92 | 485005 | 620470 |
| 15 | 83 | 483503 | 619939 |
| 16 | 81 | 482807 | 619908 |

*Perioada de aplicare a amenajamentului silvic al fondului forestier, proprietate publică și privată aparținând Budacu de Jos - UP I Budacu de Jos, județul Bistrița-Năsăud este 01.01.2024-31.12.2033.*

*Fondul forestier, care face obiectul amenajamentului U.P. I Budacu de Jos, proprietate publică și privată a comunei* *Budacu de Jos, județul Bistrița-Năsăud are suprafața totală de 1310,26 ha.*

*Repartiţia fondului forestier pe folosinţe se prezintă astfel:*

*A. Păduri și terenuri destinate împăduririi și reîmpăduririi: 1306,34 ha din care, 1202,98 ha pădure, 102,89 ha regenerări pe cale naturala sau artificială cu reușită parțială și 0,47 ha poieni sau goluri destinate împăduririi;*

*B. Terenuri afectate gospodăririi silvice: 2,00 ha din care, 0,90 ha terenuri cultivate pentru nevoile administrației și 1,10 ha culoare pentru linii de înaltă tensiune;*

*C. Terenuri neproductive: stâncării, nisipuri, sărături, mlaștini, etc. 0,32 ha.*

*D. Terenuri scoase temporar din fondul forestier: 1,60 ha.*

*În concordanţă cu obiectivele social-economice fixate, condiţiile staţionale existente, ţelurile de gospodărire adoptate şi structura reală a arboretelor, fondul forestier a fost încadrat, la actuala amenajare:*

| Grupa, subgrupa și categoria funcțională | | | | | |
| --- | --- | --- | --- | --- | --- |
| Denumire | Suprafața | | | | |
| Grupa I-a – Păduri cu funcții speciale de protecție | hectare | | | % | |
| Păduri cu funcții de protecție a terenurilor și solurilor, funcții predominant pedologice | 61,37 | | | 4 | |
| Arboretele situate pe stâncării, pe grohotișuri și pe terenuri cu eroziune în adâncime și pe terenuri cu înclinarea mai mare de 30 grade pe substrate de fliș (facies marnos, marno-argilos și argilos), nisipuri, pietrișuri și loess, precum și cele situate pe terenuri cu înclinare mai mare de 35 grade, pe alte substrate litologice – T.II | 61,37 | | | 4 | |
| Păduri cu funcții de protecție, predominant sociale | 26,61 | | | 2 | |
| Arboretele din jurul localităților, precum și arboretele din intravilan, – T. III | 26,61 | | | 2 | |
| Păduri de interes științific, de ocrotire a genofondului și ecofondului forestier și a altor ecosisteme cu elemente naturale de valoare deosebită | 543,63 | | | 42 | |
| Arboretele destinate protecției unor specii ocrotite din fauna indigenă (cocoș de munte) – T.II | 70,40 | | | 6 | |
| Arboretele din păduri/ecosisteme de pădure cu valoare protectivă pentru habitate de interes comunitar și specii de interes deosebit incluse în arii speciale de conservare/situri de importanță comunitară în scopul conservării habitatelor (din rețeaua ecologică Natura 2000 – ROSCI051 Cușma) – T IV | 473,23 | | | 36 | |
| Total grupa I-a | | | 631,61 | | 48 | |
| Grupa a II-a Păduri cu funcții de producție și protecție |  | | |  | |
| Arboretele destinate să producă, în principal, lemn pentru cherestea – T. VI | 674,73 | | | 52 | |
| Total grupa a II-a | | 674,73 | | | 52 | |
| Total general | | 1306,34 | | | 100 | |

***Subunități de gospodărire***

*În raport cu obiectivele urmărite și funcțiile de producție și de protecție stabilite au fost constituite următoarele subunități de producție sau protecție:*

|  |  |  |  |  |
| --- | --- | --- | --- | --- |
| *Subunități de gospodărire* | | *Suprafața [hectare]* | | *%* |
| *Codru regulat, sortimente obișnuite* | *1174,10* | | *90* | | |
| *Conservare deosebită* | *131,77* | | *10* | | |
| *Total arborete* | | *1305,87* | | *100* |

*Bazele de amenajare*

*Regimul: codru;*

*Compoziția țel: corespunzătoare tipului natural fundamental de pădure pentru arboretele exploatabile și compoziția țel la exploatabilitate pentru celelalte arborete;*

*Exploatabilitatea: de protecție pentru arboretele încadrate în grupa I-a funcțională.*

*Ciclul: 110 ani.*

*Tratamente: tăieri progresive, tăieri succesive și tăieri rase.*

***Recoltarea posibilităţii***

*S-a prevăzut a se executa în deceniul care urmează următoarele:*

* *degajări-* ***8,71******ha/an;***
* *curățiri-****13,56******ha/an*** *cu un volum de extras de* ***97******m3/an;***
* *rărituri-****12,04******ha/an*** *cu un volum de extras de* ***266******m3/an.***

*Cu tăieri de igienă se estimează a se parcurge anual* ***513,09 ha*** *cu un volum de extras de* ***376 m3/an.***

*Lucrări de conservare au fost prevăzute a se executa pe* ***64,38 ha (6,44 ha/an)****, urmând a se recolta un volum total de* ***1554 mc (155 m3/an)****.*

***Din suprafața totală de 1310,26 ha a UPI Budacu de Jos, 594,2 ha se suprapun cu situl ROSCI0051 Cușma, respectiv parcelele 42-50, 113-124.***

*Situl Cuşma a fost declarat Sit Natura 2000 de importanță comunitară pentru protejarea a 12 tipuri de habitate, 3 specii de mamifere, 4 specii de reptile şi amfibieni, 4 specii de peşti, 5 specii de nevertebrate, 2 specii de plante, toate de interes comunitar.*

*Planul de management al sitului de importanță comunitară ROSCI0051 Cuşma și al celor 9 arii naturale protejate de interes național incluse în sit a fost aprobat prin Ordinul M.M.A.P. nr. 1026/2016.*

*Pentru situl de importanță comunitară ROSCI0051 Cușma A.N.A.N.P. a emis Decizia nr. 532/05.11.2020 privind aprobarea Normelor metodologice privind implementarea obiectivelor de conservare din Anexa la Ordinul nr. 1026/2016 privind aprobarea Planului de management al sitului de importanță comunitară ROSCI0051 Cușma și al celor 9 arii naturale protejate de interes național incluse în sit.*

*Parcelele care se supun cu aria naturală protejată au fost incluse în grupa I funcțională, în următoarele categorii funcționale:*

* *1-5.I – Arborete destinate protecției unor specii ocrotite din fauna indigenă, T II – 70,4 ha*
* *1-5.Q – Arborete din păduri/ecosisteme de pădure cu valoare protectivă pentru habitate de interes comunitar și specii de interes deosebit incluse în arii speciale de conservare/situri de importanță comunitară în scopul conservării habitatelor – T IV – 473,23 ha*
* *1-2A-5Q - Arborete situate pe stâncării, pe grohotișuri și pe terenuri cu eroziune în adâncime și pe terenuri cu înclinare maia mare de 30 grade pe substrate de fliș (facies marnos, marno-argilos și argilos), nisipuri, pietrișuri și loess, precum și cele situate pe terenuri cu înclinare mai mare de 35 grade, pe alte substrate litologice – TII – 49,55 ha.*

*Parcelele 123A (0,7 ha) și 123N (0,32 ha) se suprapun cu terenuri administrative și neproductive, în care nu sunt propuse lucrări silviculturale.*

*Habitatele de interes comunitar prezente în aceste parcele sunt 9110 Păduri de fag de tip Luzulo Fagetum (447,4 ha, 13678 mc volum de extras), 9410 Păduri acidofile de Picea de la nivel montan la nivel alpin Vaccinio-Piceetea (134,61 ha, 3267 mc volum de extras), 91V0 Păduri dacice de fag Symphyto-Fagion (3,69 ha, 30 mc volum de extras).*

*Volum total de extras în parcelele suprapuse cu situl Natura 2000 ROSCI0051 Cușma este de 16975 mc (volumul total pe UP I Budacu de Jos este de 44214 mc).*

*În suprafața planului* ***nu sunt prezente păduri virgine.***

*Dintre speciile de interes comunitar, în zona U.P. I Budacu de Jos care se suprapune cu situl ROSCI0051 Cușma, conform planului de management al sitului, au areal de distribuție: 1193 - Bombina variegata, 2001 - Triturus montandoni, 1052 - Hypodryas (Euphydyas) maturna, 1352 - Canis lupus, 1361 - Lynx lynx, 1354 - Ursus arctos.*

*Pentru speciile 1078 - Callimorpha (Euplagia) quadripunctaria și 1060 - Lycaena dispar parțial zona reprezintă habitat potențial.*

*Conform memoriului de prezentare în zonă mai sunt prezente speciile 4123 - Eudontomyzon danfordi, 6145 Gobio uranoscopus și 4008 - Triturus vulgaris ampelensis.*

***1.Caracteristicile planurilor şi programelor cu privire, în special, la:***

***a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;***

*Amenajamentul silvic al fondului forestier proprietatea comunei Budacu de Jos nu prevede:*

* *realizarea de drumuri forestiere noi;*
* *realizarea unor activități care să devieze cursuri de apă, să genereze poluare luminoasă sau prin care să se exploateze diverse zăcăminte minerale de suprafață sau subterane);*
* *realizarea de defrișări pentru schimbarea categoriei de folosință a terenului;*
* *inundarea unor terenuri;*

*însă prevede:*

* *utilizarea, stocarea, transportul, manipularea de substanțe, materiale, deșeuri solide, noxe care ar putea afecta speciile sau habitatele din ariile naturale protejate peste care se suprapune în proporție de 35,26%;*
* *efectuarea unor activități care să determine deteriorarea sau pierderea unor habitate sau specii de interes comunitar;*
* *sunt prevăzute recoltarea de produse principale pe suprafețe amplasate în arii naturale protejate de interes comunitar, degajări, curățări, rărituri și tăieri de conservare.*

***b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;***

*- planul propus poate conduce la posibilitatea apariţiei de efecte semnificative asupra mediului și ar putea afecta speciile sau habitatele din situl Natura 2000 ROSCI0051 Cușma peste care se suprapune în proporție de 35,26%, iar acesta poate influența alte planuri sau programe propuse în zonă;*

***c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;***

*- amenajamentul propus poate afecta conservarea, protecția și îmbunătățirea calității mediului, inclusiv conservarea habitatelor naturale și a speciilor;*

***d) problemele de mediu relevante pentru plan sau program;***

*- U.P. I Budacu de Jos se suprapune parțial (respectiv 35,26% din suprafață) cu situl Natura 2000 ROSCI0051 Cușma. Din suprafața totală de 1305,87 ha, o suprafață de 594,20 ha este amplasată în situl Natura 2000 ROSCI0051 Cușma.*

***e) relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor).***

*S-au luat în considerare:*

*- Legea nr. 46/2008 - Codul Silvic, cu modificările și completările ulterioare, respectiv O.U.G. nr. 177/2022 pentru modificarea și completarea Legii nr. 46/2008 - Codul silvic, precum și privind stabilirea unor măsuri în domeniul silviculturii;*

*- Ordinul M.M.A.P. nr. 46/2016 - instituirea regimului de arie naturală protejată şi declararea siturilor de importanţă comunitară ca parte integrantă a reţelei ecologice europene Natura 2000 în România;*

*- O.U.G. nr. 57/20.06.2007 privind regimul ariilor naturale protejate, conservarea habitatelor naturale a florei şi faunei sălbatice, aprobată cu modificări şi completări prin Legea nr. 49/2011.*

*- H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice.*

***2. Caracteristicile efectelor şi ale zonei posibil a fi afectate cu privire, în special, la:***

***a) probabilitatea, durata, frecvenţa şi reversibilitatea efectelor;***

*Amenajamentul silvic propune lucrări silvice pentru următorii 10 ani, care au ca scop:*

*- gestionarea durabilă a pădurii,*

*- creșterea capacității de protecție a pădurii, inclusiv ameliorarea rapidă a deficiențelor constatate la întocmirea amenajamentului silvic analizat.*

*Având în vedere suprafața mare care se suprapune cu arii naturale protejate, lucrările prevăzute și prezența habitatelor și speciilor de interes comunitar în zona amplasamentului, este posibil ca planul să poată avea un impact semnificativ asupra integrității ariile naturale protejate.*

***b) natura cumulativă a efectelor;***

*- planul poate genera efecte cumulative;*

***c) natura transfrontieră a efectelor;***

*- nu este cazul;*

***d) riscul pentru sănătatea umană sau pentru mediu (de exemplu, datorită accidentelor);***

*- planul nu constituie un risc pentru sănătate, dar pot să apară posibile efecte asupra mediului de ex. prin intensificarea traficului auto;*

***e) mărimea şi spaţialitatea efectelor (zona geografică şi mărimea populaţiei potenţial afectate);***

*- lucrările silvice sunt propuse pe suprafețe limitate de teren, eșalonate pe 10 ani, în cadrul amplasamentului de 531,09 ha;*

***f) valoarea şi vulnerabilitatea arealului posibil a fi afectat, date de:***

*(i) caracteristicile naturale speciale sau patrimoniul cultural;*

*- Fondul forestier din cadrul U.P. I Budacu de Jos se suprapune parțial cu:*

*- situl NATURA 2000 ROSCI0051 Cușma (594,20 ha -35,26 %);*

*(ii) depăşirea standardelor sau a valorilor limită de calitate a mediului;*

*- nu este cazul.*

*(iii) folosirea terenului în mod intensiv;*

*- nu este cazul.*

***g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional.***

*Aproximativ 35,26 % (594,20 ha) din amenajament U.P. I Budacu de Jos face parte din situl ROSCI0051 Cușma.*

***Concluziile referitoare la descrierea și cuantificarea impacturilor precum și motivele pentru care este necesară continuarea procedurii cu trecerea la etapa studiului de evaluare adecvată:***

Concluziile referitoare la descrierea și cuantificarea impacturilor precum și motivele pentru care este necesară continuarea procedurii cu trecerea la etapa studiului de evaluare adecvată:

1. Pierdere directă prin reducerea suprafeței acoperite de habitat ca urmare a distrugerii sale fizice:

Prin planul propus nu se reduc suprafețele habitatelor de interes comunitar.

2. Pierderea habitatului de reproducere, hrănire, odihnă ale speciilor:

Planul propus se va implementa și în zone de hrănire/reproducere/odihnă/ migraţie a unor specii de interes comunitar. Nu se poate identifica în acest stadiu în ce măsură acestea vor fi afectate.

3. Alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (componența speciilor):

Prin implementarea planului se vor produce modificări ale habitatelor de pădure. Nu se poate identifica în acest stadiu în ce măsură acestea vor fi afectate.

4. Alterare/degradare prin deteriorarea habitatelor de reproducere, hrănire, odihnă a speciilor:

Prin implementarea planului se vor produce modificări ale habitatelor de reproducere, hrănire sau odihnă a unor specii de interes comunitar prezente în aria protejată. Nu se poate identifica în acest stadiu în ce măsură acestea vor fi afectate.

5. Perturbare prin schimbarea condițiilor de mediu existente:

Condițiile de mediu la nivel general nu vor fi modificate prin implementarea planului.

6. Fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:

Implementarea planului nu prespune modificări fizice de natură să genereze fragmentare prin crearea de bariere fizice ce ar putea periclita dinamica speciilor în coridoarele ecologice existente.

7. Reducerea efectivelor populaţionale ca urmare a mortalităţii directe generată de proiect sau ca urmare a celorlalte forme de impact:

În zona de plan suprapusă cu situl ROSCI0051 Cușma au areal de distribuție o parte din speciile de interes comunitar pentru care a fost desemnat situl. Nu se poate identifica în acest stadiu în ce măsură efectivele populaționale ale acestora ar putea fi afectate.

8. Alte impacturi indirecte prin modificarea indirectă a calității mediului:

Nu fost identificate alte impacuri, care să conducă la modificarea indirectă a calităţii mediului.

9. Incertitudinile identificate:

Nu se poate identifica în acest stadiudacă este posibil ca impactul planului asupra ariei protejate să fie semnificativ.

***În concluzie, având în vedere:***

* *Implementarea amenajamentului poate afecta starea de conservare a habitatelor de interes comunitar din situl Cușma prezente pe suprafața planului, având în vedere că pentru arboretele din zonele suprapuse cu situl au fost propuse mai multe tipuri de lucrări printre care: tratamentul tăierilor progresive și tăierilor succesive, precum și tăieri de conservare;*
* *Având în vedere suprafețele parcurse cu lucrări și starea de conservare a speciilor de interes comunitar prezente pe suprafața planului este posibil ca implementarea amenajamentului să aibă impact semnificativ asupra acestora; lucrările propuse prin plan pot să afecteze direct sau indirect zonele de hrănire/reproducere/migrație a acestor specii și pot afecta parametrii care definesc starea de conservare a acestora;*
* *În urma analizării documentației, a memoriului întocmit conform Ordin nr. 1.682/14.06.2023 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar, și luând în considerare Criterii de evaluare pentru etapa de încadrare în procedura de evaluare adecvată pentru amenajamentele silvice menționate la art. 6 alin. (2) din Hotărârea Guvernului nr. 236/2023, s-a decis că planul necesită realizarea evaluării adecvate;*
* *Adresa ANANP BN nr. 339/12.08.2024 consideră că este necesară evaluarea adecvată.*

Având în vedere cele menționate mai sus, din analiza memoriului de prezentare și din analiza Listei de control pentru etapa de încadrare rezultă că **planul propus poate avea un potențial impact negativ semnificativ asupra obiectivelor de conservare și integrității sitului ROSCI0051 Cușma și necesită elaborarea studiului de evaluare adecvată.**

***În conformitate cu H.G. nr. 1076/2004, art. 11 şi având în vedere criteriile pentru determinarea efectelor semnificative potenţiale asupra mediului prevăzute în Anexa 1, și în conformitate cu HG 236/ 2023 planul necesită evaluare adecvată și evaluare de mediu.***

**Informarea şi participarea publicului la procedura de evaluare de mediu/procedura de evaluare adecvată:**

A.P.M. Bistriţa-Năsăud a asigurat accesul liber al publicului la informații prin:

* Anunțuri publicate de titular în ziarul Răsunetul de Bistrița-Năsăud în data de 25.04.2023 și 25.04.2023 privind depunerea notificării în vederea obținerii avizului de mediu și pe site-ul A.P.M. Bistrița-Năsăud în data de 28.04.2023;
* Documentația depusă și completările ulterioare au fost accesibile spre consultare de către public pe toată durata derulării procedurii de reglementare la sediul A.P.M. Bistriţa-Năsăud și la sediul Ocolul Silvic Dealul Negru.

Nu au existat comentarii/contestații din partea publicului interesat/potențial afectat până la această etapă a procedurii de emitere a actului de reglementare.

**Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.**

**Planul necesită evaluare de mediu, evaluare adecvată și se va adopta cu aviz de mediu.**

DIRECTOR EXECUTIV,

biolog-chimist Sever Ioan ROMAN

ŞEF SERVICIU p. ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU

ing. Marinela Suciu ing. Anca Zaharie

ÎNTOCMIT, ÎNTOCMIT,

chim. Rodica Sălăjan geograf Nicoleta Șomfelean

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrita, Cod . 420035, Jud. Bistrita-Nasaud

Tel. +4 0263 224 064 Fax: +4 0263 223 709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |